b"\n_START_ARTICLE_\nStephen Robson\n_START_SECTION_\nBakgrunn\n_START_PARAGRAPH_\nRobson var f\xc3\xb8dt i Carlisle, i Lancaster bisped\xc3\xb8mme, og ble d\xc3\xb8pt i Den anglikanske kirke 15. mai 1951. Som ten\xc3\xa5ring konverterte han til den katolske tro. Han studerte senere biologi ved University of Edinburgh og en spesialisering i medisinsk teknologi ved Edinburgh Napier University. Han p\xc3\xa5begynte deretter presteutdannelse ved presteseminarene St Andrew's College, Drygrange i Melrose og deretter til Scots College i Roma. Han tok deretter en doktorgrad i teologi og kirkerett ved det pavelige universitetet Gregoriana i Roma.\n_START_SECTION_\nHjelpebiskop\n_START_PARAGRAPH_\nHan ble 8. mai 2012 utnevnt av pave Benedikt XVI til hjelpebiskop og ble ordinert 9. juni samme \xc3\xa5r, p\xc3\xa5 festdagen til Columba av Iona._NEWLINE_Da kardinal Keith Michael Patrick O'Brien trakk seg fra embetet i februar 2013 og erkebiskop Philip Tartaglia ble utnevnt til apostolisk administrator av erkebisped\xc3\xb8mmet, ble Robson utnevnt til erkebiskop Tartaglias reperesentant i den daglige driften av erkebisped\xc3\xb8mmet.\n_START_SECTION_\nBiskop for Dunkeld\n_START_PARAGRAPH_\n11. desember 2013 ble Robson utnevnt til biskop for Dunkeld bisped\xc3\xb8mme av  pave Frans. Han ble innsatt i St. Andreaskatedralen i Dundee 9. januar 2014._NEWLINE_I mars 2013 ble Robson utnevnt til en av tolv medlemmer av McLellan-kommisjonen, den eksterne unders\xc3\xb8kelseskommisjonen som skal etterforske hvordan Den katolske kirke i Skottland h\xc3\xa5ndterer overgrepsanklager. Denne kommisjonen skal avgi sin rapport sommeren 2015."